### Beslutning

Godkendt.

### Sagsfremstilling

## Resume og sagens baggrund

I forbindelse med regnskabsafslutningen skal Kommunalbestyrelsen træffe beslutning om overførsel af mer- og mindreforbrug fra 2021 til 2022 (beløbene tillægsbevilges i 2022). Der overføres netto 40,2 mio. kr. vedr. drift, 167,6 mio. kr. vedr. anlæg og 1,8 mio. kr. vedr. finansiering.

## Indstillinger

Direktøren indstiller,

* at der overføres beløb som anført, og disse tillægges i 2022 finansieret af kassen / tilføres kassen.
* at kompensation for Covid-19 bevilges med 11,3 mio. kr.
* at såfremt kommunen modtager yderligere kompensation for Covid-19 vedrørende 2021, da tilføres beløbet kassen

## Behandling

Direktionen, Økonomiudvalget, Kommunalbestyrelsen.

## Sagsfremstilling

Økonomistaben fremlægger opgørelser af overførsler således:

|  |  |  |
| --- | --- | --- |
|  | **2020 til 2021** | **2021 til 2022** |
| *Drift* |  |  |
| Mindreforbrug | 68.267.000 kr. | 65.886.400 kr. |
| Merforbrug | -12.644.400 kr. | -25.655.000 kr. |
| **Netto** | **55.622.600 kr.** | **40.231.400 kr.** |
|  |  |  |
| *Anlæg* |  |  |
| Igangværende anlæg | 66.545.269 kr. | 117.139.555 kr. |
| Rådighedsbeløb | 15.493.700 kr. | 50.503.200 kr. |
| **I alt** | **82.038.969 kr.** | **167.642.755 kr.** |
|  |  |  |
| **Finansiering** | **1.758.000 kr.** | **1.844.000 kr.** |

Forskellen i overførselsbeløbet fra 2020/2021 til 2021/2022 skyldes blandt andet, at der er en række områder, hvor der fra 2020 blev overført mindreforbrug, hvor en del af overførslen har været anvendt i 2021. Derudover har der også være en række udgifter i forbindelse med Covid-19.

Ifølge overførselsreglerne må partnerskabsholderne have lov til at have et merforbrug på op til 3 pct. af budgettet. Ligeledes kan der overføres op til 5 pct. af et mindreforbrug.

Partnerskabsholdere med merforbrug udfærdiger i dialog med fagdirektøren og Økonomistaben handleplan for nedbringelse af udgifterne. Hvis det ikke er muligt at nedbringe udgifterne tilstrækkeligt ved en administrativ handleplan, forelægges handleplanen for det politiske niveau. I handleplanerne kan indgå, at merforbruget afvikles over en årrække.

I overførselsbeløbene fra 2021 til 2022 er der taget højde for en række af de Covid-19 relaterede mer-/mindreudgifter de enkelte partnerskabsholdere har. Der er taget højde for disse ud fra følgende principper:

**Godtgjorte Covid-19 udgifter/mindreindtægter og sparede udgifter:**

* ansættelse af ekstra personale
* leje af skurvogne og telte
* ekstraudgifter som kan dokumenteres ved regning fra ekstern leverandør
* manglende indtægter, f.eks. svømmehal og elevindtægter på Musisk Skole
* ekstraordinære vikarudgifter p.g.a. Covid-19 sygdom (fratrukket dagpengerefusion)
* sparede udgifter til el og vand
* sparede udgifter til f.eks. medlemstilskud, lokaleleje m.v.

**Ikke godtgjorte Covid-19 udgifter:**

* varige forbrugsgoder, f.eks. indkøb af pc, tøj m.v.
* omprioritering af opgaver, hvor der ikke har været forbundet ekstraudgifter
* aflyste udgifter til kurser m.v.

Klavs Hermansen har søgt om kompensation med i alt 16,7 mio. kr. Efter en gennemgang med afsæt i ovenstående principper udgør den samlede kompensation 11,3 mio. kr., hvilket er 3,9 mio. kr. mere end kommunen på nuværende tidspunkt har modtaget i kompensation, og som derfor finansieres fra kassen.

Den nuværende kompensation modtaget i 2021 udgør 7,4 mio. kr. Denne kompensation er i forbindelse med budgetopfølgningen pr. 30. september 2021 tilført kassen. En kompensation til partnerskabsholderne i forhold hertil vil betyde, at de vil blive kompenseret svarende til ca. 65 pct. af udgifterne.

Anbefalingen er, at der ydes en kompensation på 11,3 mio. kr. og såfremt der modtages yderligere kompensation fra staten vil beløbet blive lagt i kassen.

## Økonomiske konsekvenser

Der overføres bevillinger og rådighedsbeløb på i alt 209.718.155 kr. fra 2021 til 2022.

### Sagens forløb

07-03-2022 Direktionen
Anbefales.
23-03-2022 Økonomiudvalget
Anbefales.